KLASA: 025-02/25-01/1

UR.BROJ: 2196-16-1-02-25-6

U Jarmini, 27. ožujak 2025.

Na temelju članka 8. Izjave o osnivanju društva s ograničenom odgovornošću od

25. kolovoza 2015. godine, direktor Komunalnog društva Jarmina d.o.o. raspisuje

**JAVNI NATJEČAJ**

**za zasnivanje radnog odnosa**

Radno mjesto: **KOMUNALNI RADNIK/STROJAR**

Broj traženih radnika: 1 osoba

Vrsta zaposlenja: na neodređeno uz probni rad od 3 mjeseca

Radno vrijeme: puno radno vrijeme

Opis poslova:

* obavlja sve vrste radova strojevima,
* održava u čistom i urednom stanju vozila i garažni prostor u kojem smješta vozila,
* vodi brigu o održavanju čistoće javnih površina,
* uređenje parkova, groblja, uređenje travnatih površina,
* usluge za potrebe sahrane (kopanje, iznošenje)
* izvođenje manjih građevinskih radova
* obvezan je pridržavati se prometnih pravila i pravila o zaštiti na radu,
* obavlja i druge poslove po nalogu neposrednog rukovoditelja koji su navedeni u djelatnostima poduzeća

Opći uvjeti:

* punoljetnost
* hrvatsko državljanstvo
* zdravstvena sposobnost za obavljanje predmetnih poslova
* vozačka dozvola B kategorije

Posebni uvjeti:

* SSS
* potrebno znanje za rukovođenje strojevima (mogu se javiti i osobe koje nemaju položen ispit za rukovanje strojevima, uz obvezu polaganja u roku 3 mjeseca)
* nije potrebno radno iskustvo

Na javni natječaj se mogu ravnopravno javiti osobe oba spola sukladno članku 13. Zakona o ravnopravnosti spolova („Narodne novine“ br. 82/08 i 69/17).

U prijavi na javni natječaj kandidati trebaju navesti osobne podatke (ime i prezime, OIB, adresu stanovanja, broj telefona ili mobitela).

Prijavu je potrebno vlastoručno potpisati.

Svi kandidati koji ispunjavaju uvijete dužni su priložiti sljedeću dokumentaciju:

* prijava za posao,
* životopis,
* dokaz o hrvatskom državljanstvu – preslik važeće osobne iskaznice, vojne iskaznice, putovnice ili domovnice,
* dokaz o stručnoj spremi - preslik svjedodžbe odnosno drugog odgovarajućeg dokumenta o stečenoj stručnoj spremi,
* uvjerenje nadležnog suda da se ne vodi kazneni postupak
* preslika važeće vozačke dozvole,
* vlastoručno potpisanu pisanu izjavu o davanju suglasnosti Komunalnom društvu Jarmina d.o.o. za prikupljanje i obradu osobnih podataka sukladno Zakonu o provedbi Opće uredbe o zaštiti podataka („Narodne novine“ , br. 42/18) – izvornik
* dodatno (ukoliko je položen ispit za rukovanje strojevima) - uvjerenje o položenom ispitu.

Traženi dokumenti (isprave) prilažu se u neovjerenoj preslici (osim vlastoručno potpisane pisane Izjave o davanju suglasnosti Komunalnom društvu Jarmina d.o.o. za prikupljanje i obradu osobnih podataka sukladno Zakonu o provedbi Opće uredbe o zaštiti podataka koja se predaju u izvorniku), a prije izbora od kandidata se može zatražiti dostava izvornika traženih dokumenata na uvid.

Kandidat koji se prijavi na javni natječaj, a poziva na pravo prednosti pri zapošljavanju prema posebnom zakonu, dužan je uz prijavu priložiti svu propisanu dokumentaciju prema posebnom zakonu te ima prednost u odnosu na ostale kandidate pod jednakim uvjetima.

Kandidat koji se poziva na pravo prednosti pri zapošljavanju sukladno članku 101. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19 i 84/21) i članku 47. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj, osim dokaza o ispunjavanju traženih uvjeta iz natječaja, dužan je priložiti i dokaze o ispunjavanju uvjeta prednosti pri zapošljavanju, prema popisu koji je dostupan na web-stranici Ministarstva hrvatskih branitelja putem sljedeće poveznice: <https://branitelji.gov.hr/zaposljavanje843/843>.

Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20), uz prijavu na natječaj, osim dokaza o ispunjavanju traženih uvjeta, dužan je i priložiti dokaz o utvrđenom statusu osobe s invaliditetom.

Kandidat koji se poziva na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata (Narodne novine broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), uz prijavu na natječaj, osim dokaza o ispunjavanju traženih uvjeta, dužan je priložiti i rješenje, odnosno potvrdu iz koje je vidljivo spomenuto pravo.

Urednom prijavom smatra se prijava koja sadrži sve podatke i priloge navedene u javnom natječaju. Osobe koje nisu podnijele pravodobnu i urednu prijavu ili ne ispunjavaju formalne uvjete iz javnog natječaja, ne smatraju se kandidatima prijavljenim na javni natječaj te će o tome primiti pisanu obavijest.

Osobe koje se prijavljuju na javni natječaj dužne su dostaviti svoju prijavu:

* putem pošte (preporučeno) na adresu

Komunalno društvo Jarmina d.o.o., Vladimira Nazora 2, 32280 Jarmina,

* osobno na adresu Komunalnog društva (u zatvorenoj omotnici)

u roku od **osam (8) dana** od dana objave javnog poziva s naznakom:

**„Javni natječaj za prijem u rad na neodređeno puno radno vrijeme“**

Nepravovremene i nepotpune prijave neće se razmatrati, kao ni prijave kandidata koji ne udovoljavaju propisanim uvjetima.

Prijavljeni kandidati koji udovoljavaju formalnim uvjetima natječaja i koji su dostavili potpunu i pravodobnu natječajnu dokumentaciju bit će pozvani na razgovor.

Kandidati su obvezni pristupiti razgovoru ako na isti budu pozvani, kandidat koji ne pristupi razgovoru, smatrat će se da je povukao prijavu i odustao od konkuriranja na natječaju.

O rezultatima javnog natječaja kandidati će biti obaviješteni u zakonskom roku.

Društvo zadržava pravo poništiti natječaj u bilo kojem trenutku bez obaveze navođenja razloga za takvo postupanje.

Javni natječaj bit će objavljen na web stranicama Hrvatskog zavoda za zapošljavanje, oglasnoj ploči i internetskoj stranici <https://komunalno-drustvo-jarmina.hr/> i <https://www.jarmina.hr/> .

Direktor

Đuro Franjčić